《秋日溪南晚眺适赵生携酒共酌村店中》
明代·胡应麟

行行随杖履，徙倚夕阳斜。野寺明枫叶，山篱著豆花。

飞鸥过浅濑，浴鹭上浮查。之子期方到，悠然问酒家。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。